b"\n_START_ARTICLE_\nKahong koreo\n_START_PARAGRAPH_\nAng kahong koreo o post office box (PO Box) ay ang tanging-tanging pahatirang kahong naikakandado na matatagpuan sa koreo._NEWLINE_Sa maraming bansa, lalo na sa Aprika at Gitnang Silangan, walang 'door\xe2\x80\x93to\xe2\x80\x93door' na paghahatid ng koreo. Halimbawa, kung ay isa ay magpapadala ng koreo sa isang pahatirang kalye sa Namibia, ibabalik ito sa nagpadala bilang 'hindi maipapadala'. Samakatuwid, ang pag-upa ng kahong koreo ay ang tanging nakasanayang paraan upang makatanggap ng koreo sa mga naturang bansa, ngunit ang ilan, gaya ng Jordan, Ehipto at Lebanon ay inuumpisahan na ang paghahatid sa mga bahay._NEWLINE_Sa pangkalahatan, ang mga kahong koreo ay inuupahan ng buwanan hanggang taunan sa koreo ng mga indibidwal o ng mga negosyo, at ang halaga ng upa nito ay nakasalalay sa laki ng kahon. Karaniwang higit na mahal ang mga kahong koreo sa mga sentro ng kalakalan kaysa sa mga kanayunang kahong koreo."